b'\n_START_ARTICLE_\nBurraco\n_START_PARAGRAPH_\nBurraco je karta\xc5\xa1ka igra iz obitelji pinnacola, igra se sa dva sve\xc5\xbenja (\xc5\xa1pila) od 52 karte + 2 d\xc5\xbeokera. Obi\xc4\x8dno se igra u parovima po 2 igra\xc4\x8da iako ima i opcija igre za 3 igra\xc4\x8da.\n_START_SECTION_\nPriprema igre\n_START_PARAGRAPH_\nDjelitelj mije\xc5\xa1a karte te daje igra\xc4\x8du desno od njega da ih presije\xc4\x8de. Onaj koji sije\xc4\x8de karte od tog presje\xc4\x8denog \xc5\xa1pila odozdo vadi jednu po jednu kartu te ih naizmjence stavlja u dva mala \xc5\xa1pila (Pucet) po 11 karata, potom ih stavlja sa strane jedan iznad drugoga paze\xc4\x87i da je ispod onaj Pucet u kojem je prva podijeljena karta. Djelitelj u me\xc4\x91uvremenu dijeli jednu po jednu kartu svim igra\xc4\x8dima u smjeru kazaljke na satu, ukupno 11 karata svakom, naposljetku jednu kartu s licem prema gore stavlja u sredinu. Ostatak \xc5\xa1pila stavlja u sredinu (na onaj \xc5\xa1to je pretekao onom \xc5\xa1to je sijekao karte) koji \xc4\x87e biti potreban za pe\xc5\xa1kanje.\n_START_SECTION_\nIgranje\n_START_PARAGRAPH_\nU igri svaki igra\xc4\x8d mora pe\xc5\xa1kati sa \xc5\xa1pila ili sa sredine pokupiti sve karte, potom baciti jednu. Nakon \xc5\xa1to je igra\xc4\x8d pe\xc5\xa1kao, mo\xc5\xbee napraviti skupine od 3 karte i izlo\xc5\xbeiti ih na stol (isti znak -skala u nizu, ili isti broj,razli\xc4\x8diti i isti znak - npr. dva ista kralja i jedan druge boje ili skala srce dva-tri-\xc4\x8detiri)._NEWLINE_Ako nema nikakvih kombinacija samo baci jednu kartu i igra se nastavlja.\n_START_SECTION_\nCilj igre\n_START_PARAGRAPH_\n1. Rije\xc5\xa1iti se svih 11 karata te uzeti Pucet. To mo\xc5\xbee napraviti bilo koji igra\xc4\x8d u paru, tj. onaj koji se prvi rije\xc5\xa1i svojih karata._NEWLINE__NEWLINE_2. Posti\xc4\x87i Burraco - to je niz od najmanje 7 karata bilo u skali bilo u istozna\xc4\x8dnom nizu. (npr. Od Asa do Sedmice istog znaka ili 7 Dama istih i razli\xc4\x8ditih znakova) 3. Zaklju\xc4\x8diti igru, \xc5\xa1to je mogu\xc4\x87e samo kada su prva dva cilja postignuta, prvi igra\xc4\x8d u paru koji ostane bez karata je pobjednik._NEWLINE_U slu\xc4\x8daju da nijedan par ne uspijeva zaklju\xc4\x8diti igru, igra se zavr\xc5\xa1ava kada u \xc5\xa1pilu za pe\xc5\xa1kanje ostanu samo dvije karte._NEWLINE_Prijelaz igra\xc4\x8da na Pucet: Mo\xc5\xbee se obaviti u igri, npr. sve je karte postavio na stol i nema vi\xc5\xa1e \xc4\x8dime igrati i uzima Pucet, ili, zadnju kartu koju je imao u ruci je bacio, pa tek onda uzima Pucet. U ovom slu\xc4\x8daju \xc4\x8deka svoj red za nastavak igre._NEWLINE_Kraj igre je mogu\xc4\x87 samo ako posljednja ba\xc4\x8dena karta nije ni Joker ni Pinela._NEWLINE_Opcije Burraca su sljede\xc4\x87e:_NEWLINE_\xc4\x8cisti Burraco - niz od najmanje 7 karata bez Jokera ili Pinele_NEWLINE_Ne\xc4\x8disti ili \xc5\xa0porki Burraco - niz od najmanje 7 karata uz pomo\xc4\x87 jokera ili pinele_NEWLINE_Nakon zavr\xc5\xa1etka igre zbrajaju se punti.'